Vi ste ovde: Overa / POREZI / PDV / PDV - mišljenja MIF / Poreska oslobođenja / Promet usluga dezinfekcije, dezinsekcije i deratizacije koji se vrši u ...\n„Na promet usluga dezinfekcije, dezinsekcije i deratizacije koji obveznik PDV vrši u skladu sa Zakonom o zaštiti stanovništva od zaraznih bolesti („Sl. glasnik RS“, br. 125/2004), PDV se ne obračunava i ne plaća, a obveznik PDV nema pravo na odbitak prethodnog poreza po tom osnovu. Promet usluga dezinfekcije, dezinsekcije i deratizacije koji se vrši u skladu sa Zakonom o veterinarstvu („Sl. glasnik RS“, br. 91/2005, 30/2010 i 93/2012), oporezuje se po opštoj stopi PDV od 20%. S tim u vezi, ako obveznik PDV – privredno društvo u konkretnom slučaju vrši promet usluga dezinfekcije, dezinsekcije i deratizacije u skladu sa Zakonom o zaštiti stanovništva od zaraznih bolesti, taj obveznik PDV nije dužan da za promet predmetnih usluga obračuna i plati PDV, a nema pravo na odbitak prethodnog poreza po tom osnovu.\nOdredbama člana 3. Zakona o porezu na dodatu vrednost („Sl. glasnik RS“, br. 84/2004, 86/2004 – ispr., 61/2005, 61/2007 i 93/2012 – dalje: Zakon) propisano je, da su predmet oporezivanja PDV isporuka dobara i pružanje usluga koje poreski obveznik izvrši u Republici uz naknadu, u okviru obavljanja delatnosti, kao i uvoz dobara u Republiku.\nOdredbom člana 23. stav 1. Zakona propisano je, da opšta stopa PDV za oporezivi promet dobara i usluga ili uvoz dobara iznosi 20%.\nOdredbom člana 25. stav 2. tačka 8) Zakona propisano je, da se PDV ne plaća i na promet usluga koje pružaju lekari, stomatolozi ili druga lica u skladu sa propisima koji regulišu zdravstvenu zaštitu.\nOdredbom čl. 8. i 9. Zakona o zaštiti stanovništva od zaraznih bolesti propisano je, između ostalog, da se sprovođenje dezinfekcije, dezinsekcije i deratizacije smatra merama za zaštitu stanovništva od zaraznih bolesti, a da ove mere sprovode i pravna lica i preduzetnici, u skladu sa ovim zakonom.\nOdredbom člana 116. stav 1. Zakona o veterinarstvu propisano je, da dezinfekciju, dezinsekciju i deratizaciju mogu da obavljaju privredno društvo odnosno drugo pravno lice i preduzetnik ako u pogledu odgovarajućih stručnih radnika, opreme i sredstava ispunjavaju uslove, koje bliže propisuje ministar.“\nMišljenje Ministarstva finansija, br. 011-00-00205/2013-04 od 18.09.2013. godine\nTags: deratizacija, dezinfekcija\nPDV na prenos celolokupne zalihe dobara kao prenosa dela imovine drugom privrednom... Prilikom poveravanja maloletnog deteta sud se rukovodi najboljim interesom ...


Aleksandar David Petrović pobednik kviza SJOS (VIDEO) - Savez jevrejskih opština Srbije\nVi ste ovde: Naslovna Vesti iz SJOS Aleksandar David Petrović pobednik kviza SJOS (VIDEO)\nUkupno su prošla tri meseca od kako nas je kviz u organizaciji SJOS "Upoznaj svoje korene" zabavljao, učio, i na svojstven način pokazao da druženja u jeku pandemije mogu da se prebace i na online svet. Od opštinskih, preko regionalnog i finalnog dela takmičenja prošlo je puno učesnika koji su pre svega pokazali odvažnost da se takmiče a zatim i da pokažu svoje bogato znanje.\nKvizu koji je sve vreme putem ZOOM-a bio praćen sa tri kontinenta, u nedelju 9.avgusta je došao kraj, troje najboljih finalista borilo se za glavnu nagradu - put u Izrael.\nBorba je bila neizvesna, timovi iz Novog Sada, Beograda i Zrenjanina su u finalu odgovarali na pitanja iz knjige Simona Dubnova. Nakon jednočasovnog odgovaranja na po 12 pitanja, ubedljivu pobedu odneo je Aleksandar David Petrović, predstavnik tima JOB, koji je osvojio put u Izrael.\nRobert Sabadoš, predsednik Saveza jevrejskih opština Srbije, čestitao je svima i istakao da je ovo veliko finale završetak ciklusa koji je započet jednim razgovorom sa Rakom.\n"Želeo bih da najavim da pripremamo još jedan ciklus na jesen koji će biti posvećen običajima i praznicima. Veliko hvala Raki, Maji i Barbari koji su sve vreme vodili ovaj kviz" rekao je Sabadoš i pozdravio sve prisutne.\nRaka Levi, idejni tvorac kviza dodao je da mu je neizmerno drago što su ovakva online druženja uspela da se organizuju uprkos epidemiji covid19.\n"Družili smo se na čak tri kontinenta, veliko hvala svima koji su učestvovali" dodao je Raka.\nZa sam kraj, pre početka muzičkog dela, svim okupljenima se obratio pobednik kviza Aleksandar koji se zahvalio Savezu jevrejskih opština na organizaciji i osvojenom putovanju kao i ostalim učesnicima i publici.\nUkoliko niste ispratili poslednje veče kviza, u nastavku možete pogledati snimak.


Čurkin: Mir u Siriji je prioritet\nNaslovnica NAJNOVIJE Svijet Čurkin: Mir u Siriji je prioritet\nŠam – Čurkin je pozvao zemlje, koje imaju utjecaj na sirijsku opoziciju, da izvrše pritisak i dovedu ih za stol sa Assadom.\nRusija je upozorila da naredna runda mirovnih razgovora u Siriji ne treba biti usmjerena samo na prekid borbi u Halepu.\nRuski ambasador pri UN-u Vitalij Čurkin je u razgovoru sa novinarima, nakon sastanka Vijeća sigurnosti iza zatvorenih vrata, istakao da je “smanjenje nivoa nasilja bolje za razgovore, ali da to ne treba biti preduslov”.\nČurkin je pozvao zemlje koje imaju utjecaj nad opozicijom u Siriji da osiguraju da oni budu spremni za buduće razgovore.\n“Dolaze na razgovore ne govoreći ništa osim da predsjednik Bashar al-Assad mora otići sa vlasti, a to nije pregovarački stav”, naglasio je Čurkin.\nUN upozorava da dva miliona ljudi u Halepu nema pristup pitkoj vodi i da to predstavlja rizik od izbijanja raznih oboljenja te da tehničarima treba osigurati prilaz za popravak električnih instalacija za napajanje vodovodnih pumpi.\nRanije je Rusko ministarstvo odbrane poručilo kako ozbiljno računa na pomoć Srbije i Kine u dostavi humanitarne pomoći Halepu.\n„Osim odgovora međunarodnih humanitarnih organizacija, predloženo je konkretno učešće ministarstava odbrane jednog broja zemalja u dostavljanju humanitarne pomoći u Halepu”, rečeno je novinarima u Ministarstvu odbrane, prenosi TASS.\nNajneophodnije je u Halep dostaviti lijekove i medicinsku pomoć pored ostalih potrepština, koje hronično nedostaju u gradu.


Kompanija u BiH uvodi radnu sedmicu od 4 dana - mojKontakt portal - Radio Televizija Kontakt\nŠvedska fintech kompanija Finshark će biti najvjerovatnije među prvim kompanijama u Bosni i Hercegovini koja će svoje poslovanje prilagoditi četvorodnevnoj radnoj sedmici.\nFinshark je brzorastući startup koji se bavi open bankingom, a kojeg su osnovali Adnan Šporo i Alen Hasičević, porijeklom iz Bosne i Hercegovine. Sjedište je u Lundu (Švedska), dok se razvojna kancelarija nalazi u Sarajevu.\nOd juna do septembra 2022. godine, ova fintech kompanija pokreće probni period četvorodnevne radne sedmice, navode u izjavi za “BiznisInfo“.\nCilj uvođenja četvorodnevne radne sedmice je smanjenje stresa i prevencija sindroma “sagorijevanja” kod uposlenika.\nSve dosadašnja istraživanja pokazuju da se uvođenjem četvorodnevne radne sedmice povećava i produktivnost, a nakon probnog perioda iz ove firme će objaviti zaključke nakon čega će se donijeti strateška odluka o nastavku ovog modela rada.


VOJISLAV ŠEŠELJ: Ne možete još dugo ovako! | Skandalozno\nVOJISLAV ŠEŠELJ: Ne možete još dugo ovako!\nPoslanici najveće opozicione poslaničke grupe u srpskom parlamentu napustili sednicu, jer im nije omogućeno da postavljaju poslanička pitanja.\nPoslanici Srpske radikalne stranke u Skupštini Srbije napustili su današnju sednicu nezadovoljni što im je, kako je rekao predsednik stranke dr Vojislav Šešelj, uskraćeno pravo da postave pitanja ministrima Vlade Srbije.\nŠešelj je novinarima u Skupštini Srbije rekao da su poslanici radikala napustili sednicu zbog „krajnje nekorektnog ponašanja vladajuće većine i predsedavajućeg“.\n– Još nismo doneli poslovnik u ovom sazivu Narodne skupštine, vladajuća većina se poziva na stari poslovnik, a onda ga nakaradno tumači. Ni po starom poslovniku oni ne mogu da rade ovo što su uradili, kazao je lider radikala.\nOn je podsetio da se prema Poslovniku, poslanička pitanja u toku redovnog zasedanja postavljaju svakog četvrtka u mesecu, a da se u mandatu sadašnjeg saziva to desilo samo u oktobru 2016. i u oktobru 2017. godine.\n– Onda su uveli pravilo da prednost u redosledu imaju poslanici koji nemaju poslaničke grupe, kao i oni sa najmanjim poslaničkim grupama. Tako je bilo u oktobru 2016. i u oktobru 2017. godine, i to se okonča posle šest do devet pitanja, pa veće opozicione stranke nemaju šansi ni da dođu na red, naveo je dr Šešelj.\nPo njegovim rečima, ministri u Vladi Srbije ne žele da čuju ozbiljna poslanička pitanja, već se „takmiče ko će dati opširniji odgovor na benigna pitanja.“\n– Umesto da redosled važi za celi saziv i da počnu od najmanjih poslaničkih grupa, pa da idu redom do ostalih, oni svaki put počinju ispočetka. Jedno pitanje u proseku sa odgovorima ministara traje oko 40 minuta, a da zapravo ništa ni o čemu nismo čuli, rekao je predsednik Srpske radikalne stranke.\nDr Šešelj je naveo i da je postupak poslanika Srpske radikalne stranke „još jedno upozorenje vladajućoj većini da može kako hoće, ali da ne može još dugo tako da radi.“\n– Oni treba da vode računa o tome da onaj ko je trenutno gore, može vrlo brzo da se nađe dole. Kako oni ugnjetavaju partije koje su trenutno u Skupštini u manjini, može to i njima lako da se vrati kao bumerang, naglasio je dr Šešelj.\nNavodeći da su tokom današnje sednice poslanici Muamer Zukorlić i Zoran Živković već dva puta govorili, dr Šešelj je ocenio kako „nema šansi da radikali do kraja mandata ikada govore.“\n– Neki su mi rekli da sam pre dva-tri dana trebao da napustim poslaničku grupu i da se prijavim kao samostalni poslanik, pa bih odmah došao na red, dodao je lider radikala.\nBudite prvi sa komentarom na članku "VOJISLAV ŠEŠELJ: Ne možete još dugo ovako!"


Grbović: Koalicija Ujedinjeni postoji možda još samo formalno, suštinski više ne – SLOBODNA VOJVODINA\nKoalicija Ujedinjeni za pobedu Srbije postoji možda još samo formalno, ali suštinski ona više ne postoji, izjavio je predsednik Pokreta slobodnih građana Pavle Grbović, koji je i očekivao „da ta koalicija, nažalost, neće opstati na duže staze“.\nJednostavno, neke članice su odlučile da postojanje te koalicije oroče do 3. aprila uveče, objasnio je Grbović i podsetio da su, posle izbora, pre svega iz Narodne stranke krenuli signali da oni više ne žele da budu deo tog društva.\nKao glavnog krivca su označili upravo Dragana Đilasa zbog njegovog susreta sa Aleksandrom Vučićem, objasnio je on u razgovoru sa Zoranom Sekulićem i naglasio da opozicija i vlast moraju da imaju neku vrstu dijaloga.\nSa druge strane, kako je napomenuo, “malo je odgovornost i ovog našeg dela opozicione javnosti, jer je svako ko je pomislio da razgovara sa drugom stranom bio etiketran na različite načine”.\nNa kraju je ostalo to jedno jedino rešenje kome je Đilas legitimno pribegao da ide i razgovara kao predsednik svoje organizacije, predočio je on i dodao da ne može nekome da prigovori što to uradio u ime svog članstva i svoje organizacije.\nUpitan koji su glavni uzroci raspada opozicionih koalicija, da li su to ideologija, drugačiji prioriteti ili sujete, on je odgovorio da ne može ništa od toga da se isključi i da potencira samo jedno.\nSve to je kumovalo tome da dođe do ovakvog epiloga, rekao je Grbović i ukazao da vrednosne razlike pre ili kasnije dođu na naplatu.\nOn ne očekuje da će se na izborima u Beogradu, čije je ponavljanje najavljeno, nastupiti u istom formatu, ne zato što ima lično nešto protiv bilo koga, već misli da bi bila uvreda inteligencije birača „ako bismo rekli – ovo sad je to pravo i iskreno, a ono pre tri meseca to zaboravite“.\nNa ovoj strani gde će biti PSG, to je proevropska strana sasvim sigurno, biće i Stranka slobode i pravde, makar deo grupacije Moramo, „Ne davimo Beograd sasvim sigurno i Nebojša Zelenović sasvim sigurno, verujem i Demokratska stranka“, predvideo je Grbović.\nDa li će sve te organizacije moći da idu zajedno na te izbore ili će se od toga praviti dve kolone, to je već stvar neke tehnike, taktike, dogovora, mogućnosti ili nemogućnosti dogovora, obrazložio je on, uveren da taj deo opozicione scene nema razloga da se plaši novih izbora u Beogradu..\nOsvrćući se na ishod parlamentarnih izbora, on je rekao da će PSG u narednom skupštinskom mandatu sasvim sigurno biti opozicija, zastupati stavove autentične građanske opcije i truditi se da te vrednosti ne kompromituje.\nKako će SNS formirati vladu, oni imaju mnogo modaliteta, Vučić je majstor te tehnokratije vlasti, to je njegov problem. Kako će ta vlada da opstane i da li će se ona rušiti, srušiti ili sama urušiti na nekim temama jednostavno nije pitanje za nas“, smatra Grbović.\nUkoliko se to desi, mi smo spremni za nove vanredne parlamentarne izbore, poručio je on i dodao da opozicija kojoj pripada neće pomagati toj vladi, niti joj na bilo koji način davati ruku.\n„Ovaj sistem jeste ranjiv, ima dosta prostora da se neki ljudi koji su na toj strani političkog spektra možda i prevedu na ovu opozicionu stranu, ali samo uz jednu vrstu razumne političke ponude, realne i normalne retorike“, ocenio je Grbović.\nKako je rekao, „ne možemo da očekujemo da ćemo te ljude privući na našu stranu ako im pretimo da ćemo im se revanširati ili da ćemo ih juriti po ulicama“.\n„Moraćemo da razumemo da postoje ljudi koji glasaju za SNS, koji glasaju za neke desne organizacije. Sa tim ljudima moramo da živimo zajedno i sa njima komuniciramo, a ne da sebe zatvaramo u geto i mislimo da smo nedodirljivi i najbolji na svetu. Taj balon mora da pukne“, rekao je Grbović.\nUpitan o sankcijama Rusiji zbog invazije na Ukrajinu, on je odgovorio da je ta tema čvrsto povezana sa evropskim putem i spoljnopolitičkom orijentacijom Srbije, ali je istakao da lično ne može da bude zagovornik sankcija, koje uglavnom pogađaju narode i ispašta nedužno stanovništvo.\nVerujem, međutim, da postoji određeni modalitet restriktivnih mera koje bi mogle da pogode političku oligarhiju Rusije, dodao je Grbović i primetio da je na delu binarna podela sveta i da Srbija zato odluku mora da donese vođena razumom, a ne emocijama.\nOn smatra da to „nije pitanje da li će se desiti i da li to treba da se desi, nego je pitanje kada će se to desiti“.\nU tom smislu, pozicija PSG je apsolutno jasna i nedvosmislena: „Ukoliko se od nas zahteva i ukoliko mi to moramo da uradimo, da, mi ćemo za to glasati“.\nAko je naš izbor da Srbija ide pravcem EU, a mislim da je to jedini realan i održiv izbor, onda moramo da prihvatimo i sve cene tog puta“, rekao je Grbović i ponovio da je za njega „apsolutno nesporno da Srbija mora da bude na Zapadu“.\nPozivajući se na izjave nekih evropskih zvaničnika i izvora iz Brisela da postoji mogućnost uvođenja „brze trake“ za ulazak u EU, koja bi, pre svega, bila namenjena Ukrajini, ali da bi u nju verovatno mogle da se uključe i zemlje Zapadnog Balkana, on je istakao da bi to mogla da bude šansa za Srbiju.\nS druge strane, ukoliko ne prepoznamo značaj ovih geopolitičkih događaja, postoji opasnost da ostanemo na pogrešnoj strani istorije, izvan kruga uređenih zemalja, i budemo izloženi drastičnim posledicama, upozorio je Grbović.\nOn misli da u ovom trenutku neće biti pojačani pritisci na Srbiju da dođe do sveobuhvatnog sporazuma Beograda i Prištine, jer bi, u kontekstu pritiska zbog Rusije, ali i Republike Srpske, mogla da krene nekim pogrešnim putem.\nObjašnjava da je i američkoj administraciji i generalno zapadnim zemljama u ovom trenutku važnije da zemlje Zapadnog Balkana sinhrono idu ka istom cilju, da vode politiku u istom pravcu i da se sukobi i problemi ne produbljuju.\nNada se, međutim, da bi nova američka administracija mogla da insistira da se ono što je u dijalogu Beograda i Prištine do sada potpisano u Briselu bude i ispunjeno, kako bi se povratilo poverenje u taj proces.\nKoliko god bio opozicija vlasti u Srbiji, postoji ogromna odgovornost i vlasti u Prištini. Mnogi Kurtijevi potezi su bili “potpuno neodgovorni i politikantski i on je dobrim delom kriv što je taj dijalog dospeo u ćorsokak“, ukazao je Grbović.\nUpitan da li će u Srbiji stabilokratija opet pobediti demorkatiju, on je uzvratio da će Vučić, da bi opstao na vlasti, morati da čini mnoge ustupke i prelazi na teren koji nije njegov prirodni habitus.\n„Njegova stabilokratija je do sada počivala na tome što je imao svoje glasnogovornike, sve ono što on nije želeo da govori, vrlo je lako mogao da proturi kroz, recimo, Vulina“, podsetio je Grbović.\nU novim političkim okolnostima, on ne vidi Vulinovu ulogu u političkom životu, a kamoli u Vladi Srbije i objašnjava da je za normalan kurs zemlje neophodno normalizovati političku javnost, ali nije optimista da će Vučić u medijskoj sferi uspeti da savlada sebe i svoju prirodu.\nUprkos svemu, Grbović je uveren da u Srbiji postoji dovoljno razloga za optimizam i da se neke stvari, ipak, pomeraju sa mrtve tačke, da stasavaju nove generacije, dolaze novi ljudi i dešavaju se neki uspesi.\nKako je zaključio, „moramo da verujemo u proces promena do kojih može doći ukoliko radimo, ukoliko smo dovoljno strpljivi i dovoljno uporni“.\nRelated Topics:Aleksandar VučićEUizboriKoalicija UjedinjeniPavle GrbovićSNSSrbija\nViola fon Kramon: EU će pomoći Srbiji ako uvede sankcije Rusiji


Status Frigo - vodeći distributer delova za rashladne i klima uredjaje\nLider u oblasti rashladne i klima tehnike\nStatus Frigo je vodeća firma za prodaju rezervnih delova za rashladne i klima uredjaje, na teritoriji južne Srbije. Takođe vrše i uslugu servisiranja rashladnih uređaja, za fizička lica i firme, kao i projektovanje i izradu rashladnih komora svih namena. Status Frigo postoji vec dve decenije i uspesno se bavi prodajom rashladne opreme i izvodjenjem svih vrsta radova na polju hlađenja. Iza njih je stotine uspesno realizovanih projekata i izgradjenih rashladnih komora širom Srbije.\nStatus Frigo je već imao sajt, ali im je bila potrebna pregledna i funkcionalna online prodavnica kako bi unapredili poslovanje i povećali bazu zadovoljnih klijenata. Kao agencija koja je specijalizovana za ecommerce rešenja, bilo nam je zadovoljstvo da budemo partneri u kreiranju novog web sajta za kompaniju Status Frigo.\nSTATUS FRIGO WEBSITE\nFukncionalan i jednostavan dizajn\nNovi sajt je postavljen na Magento 2, najfleksibilnijoj ecommerce platformi, jer pruža mogućnosti da se svaki aspekt sajta prilagodi zahtrevima projekta, ukljućujući dizajn. Zamisao je bila da kreiramo prozračan, jednostavan dizajn koji predstavlja proizvode na profesionalan način i omogućava posetiocima lak pristup svim stranicama. Dizajniran minimalistički, kroz boje brenda, fotografije i ilustracije, ovaj sajt pruža sve potrebne informacije korisnicima sa svih uređaja nesmetano.\nEcommerce prilagođen zahtevima klijenata\nS obzriom na to da Status Frigo posluje i sa fizičkim i sa pravnim licima, potrebno je bilo da sajt može da isprati različite tokove kupovine, slanja ponuda i ostvarivanja saradnje. Status Frigo web shop nudi mogućnost jednostavnog poručivanja željenih proizvoda, ali i slanje upita za određene proizvode i usluge jednostavnim popunjavanjem forme. Ovakav način slanja upita omogućava prodajnom timu kompanije Status Frigo da na njih odgovori u najkraćem mogućem roku.


Uvrstiti mjere za jednake mogućnosti LGBT osoba u zdravstvenom sektoru u BiH - LGBTI.ba\nFondacija Heinrich Böll, Ured za Bosnu i Hercegovinu, zajedno sa partnerskim organizacijama Fondacijom CURE i Sarajevskim otvorenim centrom, implementira projekat pod nazivom Coming out! Zagovaranje i zaštita prava LGBT osoba koji finansira Evropska unija.\nU okviru ovog projekta rađeno je istraživanje u sektoru zdravstva, a rezultati ovog istraživanja su rezultirali petom publikacijom o pravima LGBT osoba u BiH pod nazivom Prava LGBT osoba u Bosni i Hercegovini: Zdravstvo. Osim kroz intervjue koji su rađeni sa zdravstvenim radnicima_ama koji obavljaju različite poslove u okviru zdravstvenog sistema, do podataka se dolazilo i istraživanjem relevantnih pravnih dokumenata na nivou BiH i njenih entiteta i već urađenih istraživanja vezanih za oblast zdravstva. Nekoherentnost političkog sistema, nedosljednost zdravstvenih praksi, marginalizacija osoba različitih seksualnih orijentacija, spolnih i rodnih identiteta prelamaju se preko leđa LGBT osoba kada se razbole.\nKroz analizu dobijenih rezultata pokazalo se da situacija u sektoru zdravstva nije dosljedna u svom odnosu prema LGBT pacijenti_cama. Neusklađenost profesionalnog ponašanja zdravstvenih radnika_ca, njihovo razumijevanja etike poziva, ali i nepoznavanje važećih stajališta struke, uz rascjepkan administrativni sistem sektora i neprovođenje zakonske regulative doprinose nekonzistentnosti funkcionisanja sistema. Iako situacija nije ni crna ni bijela, problematično je da od ličnih vrijednosti ili znanja svakog zdravstvenog radnika_ce ponaosob zavisi profesionalni tretman LGBT osobe koja dođe po pomoć. Kvalitet zdravlja LGBT osoba zavisi od svakodnevne zdravstveno-pravne mreže u kojoj ljudi žive i koja se može unaprjeđivati, jer zdravstveni sistem BiH ima potencijala za to kako pokazuju pozitivne prakse koje postoje u ovom sektoru.\nUskraćivanje adekvatne zdravstvene zaštite, uslijed neznanja ili nemara, doprinosi diskriminaciji LGBT osoba, a kada je riječ o trans* i interseksualnim osobama situacija je još specifičnija utoliko što njihovi spolni identiteti nisu priznati kao spolna norma. Sa druge strane, problem nepostojanja posebnih programa integrisanja potreba, i uzimanja u obzir specifičnih pitanja LGBT osoba ni za LGBT uposlenike_ce u javnim ustanovama, niti u okviru zdravstvenih usluga koje su namijenjene građanima_kama, pokazuje da ne postoji svijest, znanje niti volja da se kroz zakonski okvir institucionalnih nivoa vlasti suzbija marginalizacija motivisana homofobijom.\nNajvažnije preporuke za prevazilaženje diskriminacije LGBT osoba u sektoru zdravstva u BiH:\nOsnovna preporuka je da se u sve političke i zakonodavne akte u oblasti zdravstenog sektora na svim nivoima pružanja usluga uvrste mjere za jednake mogućnosti LGBT osoba.\nNapraviti interne programe koji će integrisati potrebe i pitanja LGBT uposlenika_ca u javnim ustanovama, kao i potrebe svih ostalih LGBT osoba kojima zdravstvene usluge trebaju.\nOrganizovati dodatne edukacije o LGBT pitanjima za osobe koje rade u svim zdravstvenim oblastima. Ove dodatne edukacije bi trebalo da budu organizovane tako da zdravstveni radnici_e koji već imaju znanja, ili su prošli obuke i koji imaju iskustva u praksi, rade sa svojim kolegama_icama. Problemi sa kojima se LGBT osobe susreću u konkretnoj praksi mogu biti prevaziđeni kroz dodatna znanja o specifičnostima vezanim za LGBT osobe i posebno trans* i interseks osobe, koje su unutar ove zajednice najizloženije diskriminatornim praksama.\nEdukovati medicinsko osoblje koje bi moglo pratiti proces tranzicije transeksualnih osoba i pružati neophodnu medicinsku pomoć, te kasnije obezbijediti medicinski kadar koji bi mogao vršiti kompletan medicinski proces promjene spola i osigurati pokrivanje troškova medicinskog procesa promjene spola.\nU porodilištima voditi preciznu statistiku o rađanju interseksualnih beba. Edukovati medicinsko osoblje koje bi moglo pratiti medicinske procese kojima bi, eventualno, interseksualne bebe bile podvrgavane.\nPublikacija uskoro izlazi iz štampe, a pdf verziju možete downloadirati na ovom linku.\nComing out! Zagovaranje i zaštita prava LGBT osoba Fondacija CURE Fondacija Heinrich Böll lgbt sarajevski otvoreni centar zdravstvo


Kuca zanata otvorena u Sarajevu - Oxfam Italia\nNotizie dai progettiKuca zanata otvorena u Sarajevu\nKuca zanata otvorena u Sarajevu\nU Sarajevu je 24. oktobra 2013. otvorena “Kuća zanata”, multi-funkcionalni centar s namjenom promocije i očuvanja dragocjenih tradicionalnih zanata koji su vijekovima definisali Sarajevo i njegovu historiju.\nOvaj centar predstavlja značajan doprinos očuvanju materijalnog i nematerijalnog kulturnog nasljeđa Baščaršije, kao i doprinos obogaćenju turističke ponude grada.\nOtvarajući „Kuću zanata“ Ambasador Republike Italije u BiH, Ruggero Corrias, je naglasio da se ponosi predstavljati vladu svoje zemlje kada su u pitanju ovako inteligentni projekti, koji daju nadu mladim ljudima. „Mi ostajemo uz Kuću zanata i nastojaćemo je i dalje podržavati, kako bi zaživjela kao centar očuvanja starih zanata i sastavni dio kulturne i turističke ponude grada Sarajeva i Bosne i Hercegovine“, rekao je dalje ambasador u svom izlaganju.\nJedinstvenost “Kuće zanata” na adresi Mula Mustafe Bašeskije 55, sadržana je u činjenici da ovaj centar pod jednim krovom objedinjuje i prikazuje naizgled nemoguće – kompletnu historiju sarajevskih zanatlija.\nMulti-funkcionalni karakter „Kuće zanata“ ogleda se i kroz planirane aktivnosti: certificiranje zanatlija, promotivne i marketinške aktivnosti, informativno-izložbeno-edukativni program, te prodaju proizvoda i usluga.\nPrema tome, centar ima ne samo promotivnu, nego i obrazovnu ulogu. Kao brazovni centar, „Kuća zanata“ podstiče prenos vještina iskusnih majstora na mlađe generacije, te uspostavu saradnje između zanatlija i modernih dizajnera, da zajedno istražuju nove načine integracije tradicionalnih motiva i simbola u moderni dizajn.\nSvi proizvodi izloženi i dostupni u „Kući zanata“ rezultat su rada iskusnih zanatlija Baščaršije, te njihove saradnje sa studentima Akedemije likovnih umjetnosti tri grada – Sarajeva, Širokog Brijega i Trebinja, koja je uspostavljena pod istim projektom.\n„Otvaranje Kuće zanata nije kraj, nego naprotiv, početak jednog prelijepog putovanja na kojem ćemo zajedno sa partnerima nastaviti rad na očuvanju tradicionalnih zanata, te na njihovoj promociji“, rekla je Silvana Grispino, direktorica Oxfam ureda u BiH, u svom govoru prilikom otvorenja ovog centra.\nOvaj jedinstveni, živi muzej teži da posjetiteljima pruži jedistven uvid u vještine usavršavane kroz mnoge generacije. U okviru „Kuće zanata“ redovito će se održavati pokretne izložbe različitih zanatskih umijeća, poput kujundžija, kalajdžija, opančara, kožara i drugih.\n“Kuća zanata” u Sarajevu dio je projekta “Razvoj kulturnog turizma u Mostaru, Sarajevu i Skoplju”, kojeg provodi međunarodna nevladina organizacija Oxfam, ured u Sarajevu, pod programom SeeNet, a u saradnji sa lokalnim partnerima: Općinom Stari Grad Sarajevo, Kantonom Sarajevo i Gradom Sarajevo, te samim lokalnim zanatlijama.


Vojvodina pred Zvezdu - Trenerima je obaveza da motivišu igrače za svaku utakmicu\nNaslovna / Fudbal / Domaci fudbal / Vojvodina pred Zvezdu - Trenerima je obaveza da motivišu igrače za svaku utakmicu\n2018-05-11 14:22 > 14:23\nPomoćni trener Vojvodine Goran Šaula čestitao je crveno-belima iz Beograda šampionsku titulu, ali veruje da ekipa može da se suprotstavi renomiranom protivniku i ostvari povoljan rezultat.\nDerbi meč šestog kola plej-ofa igra se u nedelju u 17 časova na Karađorđu.\n„Pre svega, iskoristio bih priliku da čestitam Crvenoj zvezdi na tituli i jednoj izvanrednoj sezoni, u kojoj su u Evropi odigrali fenomenalno i nisu imali sreće da odu dalje. Što se tiče sutrašnje utakmice, Crvena zvezda je favorit i tu nema dileme. Imaju kvalitetniju ekipu od nas, ali mi imamo obavezu da pružimo maksimum i ne sumnjam da će tako biti. Probaćemo da ponovimo igru kao protiv Partizana i videćemo za čega će to biti dovoljno. Kao i za prethodne utakmice, imamo problema sa sastavom, ali ne žalimo se, već radimo i pripremamo ekipu za sledeće prvenstvo, tako da će na sutrašnjoj utakmici dvojica igrača iz naše omladinske škole dobiti šansu da budu među 18 fudbalera, a to su Mandić i Nešković“ koji je već debitovao za prvi tim“, rekao je Šaula, a preneo klupski sajt.\nOn je naglasio da igračima nije potrebna dodatna motivacija za duel sa šampionom Srbije.\n„Trenerima je obaveza da motivišu igrače za svaku utakmicu, tako da ćemo to i uraditi. Znate i sami šta znači ime Crvene zvezde, pa će svi igrači biti dodatno motivisani za taj meč i u to nemojte sumnjati. Nastupiće igrači koji su igrali i na prethodnim utakmicama, jer ovo nije nikakva audicija. Neki koji su manje igrali će možda dobiti šansu u drugom poluvremenu, ali startna postava će sigurno biti naša najkvalitetnija ekipa u ovom momentu“.\nKapiten Vojvodine Dušan Jovančić na meti je Crvene zvezde i mogao bi da se preseli u Beograd na leto. Šaula je dodao da je interesovanje dva naša najveća kluba za neumornog vezistu dokaz njegovih kvaliteta.\n„Na njega to ne može da utiče, jer to je jedan izvanredan momak i igrač, pa me ne čudi što Crvena zvezda hoće da ga dovede. Njega je prošle zime hteo Partizan, pa samim tim, kad se ta dva velikana interesuju za njega, to znači da ima i igračke i ljudske kvalitete“, dodao je pomoćni trener Vojvodine.\nPrethodna Vazura: Partizan ima tri frakcije navijača, ne možemo da igramo na stadionu Radnika


iAnatomija: Apple je postao prva kompanija u istoriji koja vredi bilion dolara!\nApple je postao prva kompanija u istoriji koja vredi bilion dolara!\nUspjeli su da postignu ono što su predvidjeli prošle godine: Epl je postao (prva?) bilionska kompanija na svetu, pobedivši tako svog najbližeg rivala, Amazon za nekoliko stotina milijardi.\n1 000 000 000 000 dolara. Toliko ukupno vrede deonice Applea na berzi, odnosno toliki je ukuan tržišni kapital kompanije. Ta činjenica ne utiče na naše svakodnevne živote jer je Apple ostao ista kompanija kao i juče, kao i pre dva meseca ili pre dve godine, kada nisu ni sanjali da bi mogli da pređu 1000 milijardi dolara.\nGovorilo se da je Apple prva kompanija koja je prešla ovu vrednost, ali to je pre njih uspelo Kineski naftni gigant PetroChina još 2007. godine, čim su ušli na berzu. Ali onda se 2008. dogodila kriza pa su uspjeli da ostvare najveći pad vrednosti u istoriji. Do kraja 2008. njihova ukupna tržišna vrijednost je bila oko četvrtine one iz najboljih dana.\nČini se da Appleu ne preti ni jedna od tih fatalnih sudbina, ali može se dogoditi da im vrednost opadne jer su stope sklone fluktuaciji. Čarobnu granicu su prešli prekjuče u 16.48h , sa stopom od 207,05 dolara po APPL-u. U trenutku pisanja ovog članka vrednost im je porasla na 207,99 dolara, znači da je rekord još uvek aktuelan.\nMeđutim, nakon najuspješnijeg tromesečja do sada, verovatno je da će zadržati kapitalizaciju preko 1000 milijardi dolara.


Med će teći 9. i 10. februara – Beogradski sajam\nSajam je prilika da se, pored meda i drugih pčelinjih proizvoda, po najpovoljnijim uslovima nabave i kompletna pčelarska oprema i repromaterijali, а posetioci će moći da uživaju u veoma raznovrsnom izložbenom, obrazovnom, promotivnom, privrednom i turističkom sadržaju i programu.\nPored takmičarskog dela, u okviru Sajma biće organizovani međunarodni stručni paneli i seminari „Kako da srpski med postane svetski maloprodajni brend“ i „Pčele ne umiru od zime“, te predstavljanje i proglašenje najboljih inovacija u oblasti pčelarstva.\nUlaznica za posetioce košta 350 dinara, a parking u krugu sajma plaća se 100 dinara po satu. Celodnevni parking kod „Eurosalona“ košta 900 dinara za autobuse i 300 dinara za automobile.\nBeogradski sajam2019-02-06T09:56:16+02:0006.02.2019.|Pčelarski sajam|\nPčelarski sajam u subotu i nedelju, 12. i 13. februara\nAgro Belgrade i Pčelarski sajam – u planiranom terminu\nPčelari na okupu\nOtvoren Državni pčelarski sajam


Međunarodni konsultativni sastanak\nJelena Bojic Obradovic\t 13.09.2019. 13:11h\nSvet ne može postati bolji bez zaštite i jačanja saradnje u oblastima kulture, obrazovanja, nauke i komunikacija i informacija, poručio je danas ministar spoljnih poslova Ivica Dačić i dodao da je Srbija posvećena mandatu i vrednostima UNESKO.\nDačić je, otvarajući Međunarodni konsultativni sastanak u oblasti medijske i informacione pismenosti, istakao da skup govori upravo u prilog toj posvećenosti Srbije i njenom opredeljenju da bude snažan partner u sprovođenju UNESKO globalnih prioriteta i ciljeva.\nSrbija, istakao je, ulaže stalne napore da široko razgrana saradnju sa UNESKO i pruži podršku intelektualnom autoritetu i raznovrsnoj ekspertizi te organizacije, posebno u kontekstu novog globalnog razvoja i Agende 2030.\nSrbija, napomenuo je, pridaje izuzetan značaj aktivnostima UNESKO po pitanju zaštite materijalnog i nematerijalnog kulturnog nasleđa, prirodnog i dokumentarnog nasleđa, kao i promovisanju raznolikosti kulturnih izraza, i snažno podržava prioritete UNESKO - Afriku i rodnu ravnopravnost, kao i mlade, obrazovanje i kulturu.\n- Očekujemo da će ova poseta generalne direktorke UNESKO doprineti daljem intenziviranju i diversifikaciji saradnje Republike Srbije i UNESKO u svim oblastima, rekao je Dačić i konstatovao da je generalna direktorka UNESKO Odri Azule, po prvi put u Srbiji u tom svojstvu.\nSrbija je spremna da na različite načine doprinese jačanju i sprovođenju zacrtanih prioriteta i ciljeva UNESKO, dodao je Dačić.\n- Medijska i informaciona pismenost postaje pismenost za život u digitalnom dobu, u trenutku kada svi težimo osnaživanju građana da odgovore na socijalne, ekonomske i ekološke izazove i aktivno doprinesu sveukupnom napretku naših društava, naveo je on.\nDačić je dodao da je današnji skup i priznanje UNESKO liderstvu i viziji u oblastima koje mogu da transformišu i unaprede kvalitet života ljudi i društava, ali i dovedu do održivog mira, tolerancije i međusobnog razumevanja.\n- Ovo se posebno odnosi na mlade generacije, jer na mladima svet ostaje, primetio je Dačić.\n- Polazeći od toga da neznanje rađa predrasude, a predrasude sukobe, važno je dodatnu pažnju posvetiti pismenosti i obrazovanju kao prevenciji svakog oblika netolerancije. Zato je misija UNESKO danas značajnija nego ikada pre, na nacionalnom i globalnom nivou, rekao je Dačić.\nSrbija će nastaviti da se, sa generalnom direktorkom i državama članicama, zalaže za ostvarenje plemenitih vrednosti i ciljeva UNESKO od civilizacijskog značaja, ne samo u domenu obrazovanja i komunikacija, već i nauke i kulture, imajući u vidu njihov izvanredan potencijal u ostvarenju pozitivne vizije sveta na putu ka sveobuhvatnom i trajnom miru, zaključio je Dačić.\nPlenarna sesija, kojoj je uz brojne predstavnike UNESKO i Vlade Srbije i medijske i akademske zajednice prisustvovao i ministar prosvete Mladen Sarčevic deo je programa Međunarodnog ekspertskog sastanaka o medijskoj i informacionoj pismenosti.\nSkup su organizovali Ministarstvo kulture i informisanja, u saradnji sa UNESKO i Ministarstvom spoljnih poslova.\nUNHCR ĆE NASTAVITI DA POMAŽE IZBEGLICAMA U SRBIJI: Dačić i Šoder o efikasnoj saradnji!\nivica dačićUNESKOUNESCOgeneralna direktorka UNESKOOdri Azulemedijski prostorkulturaobrazovanjenaukakomunikacijainformacije


Srbija se tiho kreće ka NATO – samo što njeno rukovodstvo ne sme da to prizna narodu | Serb.rs\nSerb.rs > SRBIJA > Srbija se tiho kreće ka NATO – samo što njeno rukovodstvo ne sme da to prizna narodu\nSrbija se tiho kreće ka NATO – samo što njeno rukovodstvo ne sme da to prizna narodu\n5. jula 2016. / Komentari su isključeni na Srbija se tiho kreće ka NATO – samo što njeno rukovodstvo ne sme da to prizna narodu\nVučić nas vuče u NATO (foto:balkans.aljazeera.net)\n„Beograd se, tiho kreće ka NATO, uprkos rezervisanosti većine Srba, ali je oprezan u tome da ne naruši svoje glasno proglašeno prijateljstvo sa Rusijom, koja želi da pojača svoj uticaj u regionu i koja je neprijateljski raspoložena prema tom vojnom savezu“, ocenjuje britanska novinska agencija Rojters.\nBalkanski dopisnik ruskog lista „Komersant“ Genadij Sisojev, kojeg Reuters predstavlja kao stručnjaka za politiku Moskve u regionu, u izjavi za ovu agenciju navodi da „Srbija ne može u potpunosti da se okrene NATO, ona će zadržati maksimalni nivo saradnje s njim, bez menjanja svog statusa (u pogledu članstva)“.\n„Srbija ne može da se okrene Rusiji zato što… nijedno srpsko državno vođstvo ne bi rizikovalo da izgubi zapadne investicije i pomoć“, dodaje Sisojev.\nRojters citira i izjavu zamenika šefa Misije ambasade SAD u Beogradu Gordona Duguida, datu Tanjugu 28. juna, da je „Srbija pokazala veliki entuzijazam za partnerstvo sa NATO i odnosi NATO i Srbije će se razvijati, a koristi za Srbiju će se uvećati“.\n„Srbija je ipak veoma emotivna kada je u pitanju Rusija koja nije članica NATO, njena saveznica, koja je, na primer, na zahtev Beograda sprečila da Kosovo postane član Ujedinjenih nacija. Srbija, takođe, deli slovensku i pravoslavnu tradiciju sa Rusijom i zavisna je od njene energije. Najveća srpska naftna kompanija ‘Naftna Industrija Srbije’ u većinskom je vlasništvu ruskog ‘Gasproma’ i njen uvoz gasa dolazi iz Rusije“, ocenjuje Rojters.\nNavodi se da je „u znak dobrih odnosa Beograd 2012. dozvolio Moskvi uspostavljanje baze za brzi odgovor u vanrednim situacijama, poput šumskih požara i poplava u južnom srpskom gradu Nišu“.\nDodaje se da je „srpska vojska donekle zasnovana na ruskoj tehnologiji, što je zaostavština veza koje je bivša Jugoslavija imala sa Sovjetskim savezom“.\nRojters tvrdi da „srpski političari ne žele da otvoreno priznaju puni obim partnerstva sa NATO zato što ne žele da se udalje od onih unutar zemlje koji su okrenuti ka Rusiji ili preziru Alijansu“.\n„Oni se plaše da će svako pominjanje (NATO) uticati na njihove rejtinge, pošto je Alijansa veoma nepopularna“, kazao je za Rojters bivši diplomata i član beogradskog Centra za spoljnu politiku Milan Karagaća.\nAgencija navodi da je srpski premijer Aleksandar Vučić 28. juna kazao da Srbija želi da kupi četiri ruska borbena aviona MIG-29 za 260 miliona evra i da su istog dana u Srbiju stigla dva ruska helikoptera Mi17, koja su kupljena za 25 miliona evra.\n„Vojno-politička saradnja (Srbije i Rusije) nije se značajno proširila… bilo je tu puno priče“, ocenio je Sisojev.\nRojters navodi da je, sa druge strane, srpska vojska učestvovala u 197 zajedničkih aktivnosti sa NATO i još 370 bilateralnih aktivnosti sa zemljama koje su članice Alijanse, a da je samo 36 aktivnosti organizovano sa Rusijom.\nTakođe se navodi da su od 21 vojne vežbe u kojima je učestvovala srpska vojska, samo dve bile sa Rusijom.\n„Cilj Srbije je pridruživanje Evropskoj uniji i taj proces će uključiti agendu Zajedničke bezbednosne i odbrambene politike EU. Većina NATO politika se uklapa u tu agendu. Rusija ostaje partner, ali je naš put upravljen ka Zapadu“, rekao je Rojtersu zvaničnik srpskog Ministarstva odbrane, koji je insistirao na anonimnosti.\nOznake: EU, nato, Rusija, srbija, vesti / Objavljeno u: SRBIJA


Pokrenut program podrške "Serbia Ventures"\nNaslovna Inovacije Pokrenut program podrške „Serbia Ventures“\nPokrenut program podrške „Serbia Ventures“\nFond za inovacionu delatnost objavio je da traži partnera za osnivanje fondova preduzetničkog kapitala u cilju ubrzavanja rasta startap ekosistema u Srbiji.\nPokretanjem novog programa podrške „Serbia Ventures“, Fond želi da podstakne privatne investitore da ulažu u startap preduzeća sa visokim potencijalom za rast, navedeno je u sopštenju.\nPrivatnim investitorima sa udruženim sredstvima, izgradjenim poslovnim veštinama i stečenim investicionim iskustvom, od danas je na raspolaganju dikretni podsticaj do pet miliona evra za osnivanje uspešnog fonda preduzetničkog kapitala.\nDetaljne predloge dugoročnih investicionih strategija učesnici javnog poziva mogu podneti online putem portala Fonda za inovacionu delatnost do 15. juna.\nSredstva za realizaciju javnog poziva obezbedjena su iz budžeta Srbije, sa razdela Ministartva prosvete, nauke i tehnološkog razvoja, a dizajn programa kreiran je od strane Inicijative Digitalne Srbije kroz program podrške Vlade Švajcarske.\nOcenjeno je da novi vid podrške, smanjuje rizik privatnim investitorima i povećava dostupnosti finansijskih sredstava za razvoj tehnoloških preduzeća kako bi postigli značajniji uspeh na tržištu.\nDugogodišnjim ulaganjem kroz programe podrške u ranim fazama razvoja, Fond je, kako je istaknuto, potvrdio da su mladim preduzećima nakon uspešno završenog osnovnog razvoja proizvoda/usluge/tehnologije neophodna dodatna ulaganja u vidu mentorstva, finasijskih sredstava i medjunarodnih poslovnih veza.\nIZVORFond za inovacionu delatnost\nPrethodni tekstU Pošti bez popunjavanja uplatnica MUP-a\nSledeći tekstReciklaža baterija i sijalica na sedam lokacija u Kragujevcu


Skup: Rešenje – nova radna grupa, novi pravosudni amandmani\n“Ustav je navažniji akt jedne države i on se ne nosi pod mišku da nekome bude toplo ili hladno i veoma je važno da proces njegovog donošenja bude kvalitetan kako bi najviši pravni akt bio legitiman”, rekla je predsednica Društva sudija Srbije Dragana Boljević.\n“Tako veliki broj primedbi koje je iznela Venecijanska komisija je nemoguće popraviti, neophodno je da se formira nova radna grupa koja bi ponudila nov nacrt amandmana potpomognuta ekspertima ustavng prava, a da se taj dokument potom odobri na javnoj debati”, rekla je Boljević.\n“Ukoliko krenemo tim putem, dakle ne oformimo novu radnu grupu i otvorimo raspravu, ukoliko se sve u nekom bezimenom timu zbrza i kaže mi smo uradili sve što je Venecijaska komisija tražila, onda ćemo dobiti još gore pravosudje nego danas”, upozorio je Majić.\nPrema njegovim rečima, ukoliko Ministarsvo pravde izabere takav put, može da se dogodi da kada se Srbija približi Evropskoj uniji, da zemlje članice ne prihvate Ustav, da “opet bude na popravnom”, a da su godine izgubljene.\n“Amandmani neusaglašeni sa Akcionim planom za poglavlje 23”\n“Akcioni plan za poglavlje 23 sa kojim se složilo i civilno društvo i koje ga je promovisalo u Briselu, promoviše nezavisnost i pluralizam što u amandmanima nemamo”, rekao je Međak.\n“Vreme je da se vratimo u okvire Akcionog plana, ionako smo probili sve rokove, da se formira nova radna grupa, jer Srbija ima znanje za kvalitetan Ustav”, rekao je Međak.\nNa skupu u Kući ljudskih prava za reč se javio i italjanski tužilac Mauricio Salustro koji trenutno radi u misiji OEBS, koji je rekao da Venecijanska komisija nije rekla izričito “NE” amandmanima i izrazio bojazan da to daje pravo državi da ne pokrene proces izrade amandmana ispočetka.\n“Da li očekujete štrajk sudija, građane na protestima”, upitao je Mauricio Salustro, na šta mu je odgovorio direktor Komiteta pravnika za ljudska prava Milan Antonijević da je nosiocima pravosudnih funkcija zabranjeno da budu politički aktivni.\n“Kada su hteli da se uključe u proces izrade amandmana rekli su da to nije moguće. Tada su rekli – zamislite da ste taksista i da pišete zakon o taksistima, međutim u međuvremenu taksisti su protestovali i zaista sad pišu zakon”, naveo je Antonijević.\nPre nedelju dana stiglo je i mišljenje Venecijanske komisije u kojem su između ostalog, izrazili zabrinutost zbog sastava Visokog saveta sudstva (VSS) i činjenice da pet članova koje u ovo telo bira skupština “mogu da deluju u skladu sa željama trenutne vlasti”, jer se biraju nedovoljnim brojem glasova poslanika.\n“Ovo bi potencijalno moglo da učini Visoki savet sudstva neoperativnim”, navode u mišljenju i preporučuju da se ovaj amandman obriše ili da se uslovi promene.\n“Bitno je da u DVT-u ne dođe do dominacije vladajuće skupštinske većine kako bi ovo telo imalo kredibilitet i steklo poverenje javnosti u sistem”, navodi se između ostalog, u mišljenju komisije.


Karan: BiH nema i ne može imati svoju imovinu - Srpskacafe\nBiH nema, niti može imati svoju imovinu, izričit je profesor Ustavnog prava Siniša Karan.\nKaže da je nova odluka Ustavnog suda BiH – politička i da predstavlja nastavak stvaranja atmosfere početka kraja državne zajednice BiH.\nPodsjetio da je Ustav BiH, odnosno Aneks četiri Dejtonskog sporazuma, jasan u dijelu u kome pobraja nadležnosti zajedničkih organa BiH i u tvrdnji da sve ostale nadležnosti pripadaju entitetima, da imovina nije navedena kao nadležnost zajedničkih institucija i da je Dejtonskim mirovnim sporazumom predviđeno da imovina pripada entitetima na čijoj se teritoriji nalazi.\n– Ustavni sud BiH ovom odlukom, nastavlja niz odluka kojima se pokušava na sve načine oduzeti imovina Republici Srpskoj i prenijeti na nivo BiH, odnosno želi se stvoriti unitarna BiH i ukinuti Republika Srpska – ocijenio je Karan.\nPodsjećamo, Ustavni sud BiH utvrdio je da pojedine odredbe Zakona o šumama Srpske, nisu u skladu sa Ustavom BiH, i to u dijelu u kojem se navodi da su šume vlasništvo Republike Srpske.


U RS-u nema promjene odluke o referendumu, rok sutra ističe – Informer\nU RS-u nema promjene odluke o referendumu, rok sutra ističe\nU parlamentu Republike Srpske za sada nema nikakvih inicijativa za promjenu odluke o održavanju referenduma u RS-u, iako sutra ističe rok od sedam dana koliko je dao visoki predstavnik u BiH Valentin Inzko da se odluka povuče ili će reagirati OHR.\nPredsjednik Narodne skupštine Republike Srpske (RS) Igor Radojičić ističe da reakcija iz RS-a na eventualno stopiranje ili poništavanje odluke o referendumu ne bi bila pozitivna u RS-u jer samo entitetski parlament može da mijenja svoje odluke, a ne neko drugi.\n“Ukoliko bi Inzko sutra djelovao bilo kakvim odlukama u smislu korišćenja Bonskih ovlašćenja, to bi nesumjivo promijenilo situaciju nagore i isključilo bi sadašnji dijalog o stanju u pravosuđu BiH i optimalnim metodama rješavanja. Reakcija iz RS-a ne bi bila pozitivna na bilo kakvo korištenje Bonskih ovlaštenja”, precizirao je Radojičić u izjavi novinarima u Banjoj Luci.\nKaže da postoji vrlo konstruktivan dijalog s EU i s drugim međunarodnim faktorima, a koji se odnosi na stanje u pravosuđu, ali i priznanje da je u ovom momentu nepremostiva stepenica pitanje referenduma, gdje postoje različiti stavovi vlasti RS-a i međunarodne zajednice.\nIpak, zadovoljan je što je zvanična Banja Luka u protekle dvije sedmice imala veoma intenzivnu komunikaciju s Briselom, a postoje i dnevni kontakti koji se tiču rasprave o problemu pravosuđa i o različitim stavovima o referendumu.\n“Mogu sa zadovoljstvom da kažem da prvi put čujemo vrlo veliko razumijevanje mnogih međunarodnih faktora za probleme u prvosuđu BiH, o čemu se do donošenja odluke o referendumu nije govorilo, niti je bilo sagovornika u BiH i međunarodnoj zajednici. Donošenjem odluke o referendumu to je dobilo status pitanja od interesa i sada je mnogo onih u međunarodnoj zajednici koji žele da salušaju argumente o problemima Suda i Tužilaštva i pravosuđa BiH”, kazao je on.\nPonovio je tvrdnju da je izvještaj visokog predstavnika u Vijeću sigurnosti UN-a “bio veoma tendenciozan i da se njime pokušavaju podići tenzije znatno iznad realne sitacije na terenu”, što misli da se nije uspjelo, jer visoki predstavnik po njegovim riječima nije ubijedio međunarodne zvaničnike da je situacija u BiH gotovo pretkonfliktna, što nije tačno.\n“Vidjeli smo i u ovih pet proteklih, i u proteklih 15 godina, gotovo jako mnogo različitih kriza i ekonomskih i političkih koje su bile apsolutno ozbiljnije od ovog što se sada naziva krizom u vezi s raspisanim referendumom u RS-u”, ustvrdio je predsjednik Narodne skupštine RS-a, koji je i potpredsjednik SNSD-a.\nTagsigor radojicic istek odgadjanje OHR referendum rok rs sankcije\nBruxelles: Sarajevo nominirano za Evropsku prijestolnicu kulture 2014.\nGoogle predstavio Chromebook


Foto: Milenkovic Milovan / Promo\nTo su u svojim najnovijim projekcijama potvrdili i Međunarodni monetarni fond (MMF), Evropska komisija i Bečki institut za međunarodne ekonomske studije koji ovoj bivšoj jugoslovenskoj republici predviđaju manji BDP u ovoj godini, i to između 7 i 9,5 odsto. U svakom slučaju, mnogo veći pad nego za druge evropske zemlje.\nU poređenju sa ostalim članicama EU, gori scenario najavljuje se još samo Italiji sa padom BDP-a od 9,1 odsto i Grčkoj sa minusom od 10 procenata, dok se u regionu najveći pad privrede očekuje u Hrvatskoj - između 9 i 11 procenata i Crnoj Gori (8 odsto).\nSrbija bi, po ovim prognozama, trebalo da prođe nešto bolje, sa padom privrede od 3 do 4 procenta.\nJože Mencinger, slovenački ekonomista i odličan poznavalac prilika u svim državama regiona, kaže za “Blic Biznis” da ocene Evropske komisije pokazuju da je privredni pad u Sloveniji nešto manji - 7 odsto, dok je prosek za EU 7.5 odsto, ali da su i te cifre veće od pada 1991. godine i nakon velike finansijske krize 2008.\n"Delimično se veliki pad može razumeti zbog velike zavisnosti Slovenije od EU tržišta, sa kojim je jako povezana automobilska industrija, a sada mnoge fabrike dva meseca nisu radile zbog pandemije. Inače, najveći pad je zabeležen u turizmu, koji inače ima udeo od 13 odsto u slovenačkom BDP-u, a sada je pao na nulu. Ljubljana, Bled i Portorož su bez turista. Potpuno je stao i transport. S druge strane postoje i svetle tačke i relativno dobro rade građevinarstvo i unutrašnja trgovina", objašnjava naš sagovornik.\nOn dodaje da je u Srbiji situacija možda bolja, kada je reč o procenama finansijskih institucija, upravo zbog manje vezanosti zemlje sa EU, te manjeg udela turizma u BDP-u i većeg udela poljoprivrede.\nEvropa gora od proseka\nProjekcije MMF-a za Evropu lošije su od svetskog proseka. BDP u evropskim zemljama, unutar i izvan Evropske unije, prosečno će pasti čak 6,7 odsto, ali još lošije su brojke koje se odnose na Hrvatsku. Prema procenama MMF-a, hrvatski BDP pašće čak 9 odsto.\nBečki institut prognozira komšijama još veći pad privrede – 11 odsto, dok bi za 23 zemlje Istočne Evrope prosečan privredni pad iznosio 6,1 odsto. I oporavak u ovoj regiji će biti sporiji, pa se u 2021. očekuje rast od 2,8 odsto (dok je 2010. iznosio 4,4 odsto).\nProfesor, rektor, ministar...\nJože Mencinger je diplomirao je prava u Ljubljani, magistrirao ekonomiju u Beogradu, doktorirao u Pensilvaniji. Bio je rektor Univerziteta u Ljubljani, gostujući profesor Univerziteta u Pitsburgu, naučni saradnik Međunarodnog centra za ekonomska istraživanja u Torinu, direktor Ekonomskog instituta u Ljubljani, urednik mesečnika Privredna kretanja Jugoslavije... Srpskoj javnosti je, ipak, najviše poznat po tome što je bio prvi vicepremijer i ministar ekonomije nezavisne Slovenije.\nMINUS u kasi Šida može da se popravi većim ZAPOŠLJAVANJEM\nAzijski indeksi porasli su četvrti dan zaredom, dostigavši najviše nivoe u mesec dana, jer su oživele nade u nove podsticajne mere u borbi protiv korona krize.\nKako poslednjih dana tone vrednost akcija na globalnim berzama, tako se topi i vrednost kriptovaluta predvođenih bitkoinom, čime je veoma uzdrmana teza njegovih zagovornika kako se radi o "digitalnom zlatu" i alternativnoj "sigurnoj luci" u nesigurnim tržišnim vremenima.


Ministarka zaštite životne sredine u Vladi Republike Srbije Irena Vujović izjavila je danas da će ovo ministarstvo, u cilju smanjenja zagađenja vazduha, ove godine realizovati velike projekte za zamenu kotlova za grejanje i pošumljavanje, a ugovori o tome potpisani su sa više od 50 gradova i opština.\nVujović je u izjavi za agenciju Tanjug navela da je u Ministarstvu formirano odeljenje za saradnju sa jedinicama lokalne samouprave, što se ispostavilo kao veoma dobro, s obzirom na to da se redovno odvija komunikacija, zajednički sagledavaju problemi i traže rešenja.\nProjekti se, kako je objasnila, realizuju iz kredita Evropske banke za obnovu i razvoj, a najveći među njima je zamena gradskog kotla za grejanje u Kragujevcu, što će biti urađeno do kraja godine.\nPrema njenim rečima, to će Kragujevcu doneti velike benefite, jer će zagađenje vazduha biti svedeno na minimum, a biće sanirano i pepelište koje takođe predstavlja veliki problem.\nMinistarka je podsetila na to da su u nekim gradovima završeni konkursi za zamenu kotlova za grejanje na javnim objektima kao što su škole, sportski centri, objekti kulture, zdravsta i slično, pa su kotlovi ili već zamenjeni ili će se to uraditi u narednom periodu.\nDa bi dobile sredstva za ovu namenu od Ministarstva zaštite životne sredine, lokalne jedinice su morale da ispune dva važna uslova – jedan je da priključak za građane bude besplatan, a drugi da se zamena obavi tokom ove godine, objasnila je Vujović.\nShodno tome, ona je izrazila očekivanje da će tokom sledeće grejne sezone biti znatno bolja situacija u tim gradovima kada je reč o zagađenju vazduha.\nOna je napomenula da je Ministarstvo raspisalo i konkurs za invididualna domaćinstva, koji će se sprovoditi u nekoliko gradova.\nGradovi će, kako je predočila, sami raditi selekciju i odrediti koja su to domaćinstva kojima je preko potrebna subvencija za zamenu kotlarnica u njihovim kućama i prelazak na pelet ili na gas, ukoliko u gradu postoji gasna mreža.\nTakođe, radiće se i na pošumljavanju, kao važnom segmentu popravljanja čistoće vazduha, a interesovanje opština za ovaj konkurs Ministarstva je bilo veliko, nglasila je Vujović.\nOna je podsetila na to da je u projekte uključeno i dosta gradova i opština iz Vojvodine, jer su analize pokazale da Vojvodina nije dovoljna pošumljena, zbog čega je bilo i kritika od strane Evropske komisije.\nVujović je, govoreći o borbi sa aerozagađenjem, poručila da je resorno ministarstvo odlučno u tome da se uhvati u koštac sa ovim višedecenijskim problemom, navodeći da je za tu svrhu odvojilo sredstva u budžetu i sprovelo konkurse.\nOna je ukazala na to da je bilo mnogo zahteva opština za pomoć i da one sada intenzivno rade na projektima kako bi bile spremne i konkurentne za sledeće konkurse koje će raspisati Ministarstvo zaštite životne sredine.\nTakođe, kako je predočila, veliki broj lokalnih samouprava ulaže i svoja sredstva, tako da se očekuje da će se prvi rezultati videti već ove godine i da ćemo disati čistiji vazduh.


Real briše tragove Bejlovog postojanja u Madridu! – Televizija srpske dijaspore\nOn odbija da trenira, Junajted uskače da i jedne i druge reši muke… Velšanin je otvoren za prelazak na Old Traford, Kraljevski klub ipak traži određenu naknadu.\nRat na relaciji Garet Bejl – Real Madrid se nastavlja i situacija polako izmiče kontroli! Posle javnih optužbi velškog ofanzivca, da je Real kriv što prošlog leta nije otišao, onda i neprijatnog sastanka sa Zinedinom Zidanom, obe zaraćene strane su nastavile da povlače direktne poteze, samo kako bi iznervirali onog s druge strane nišana.\nBejl se, četiri dana posle odrađenih reprezentativnih obaveza, vratio u Madrid, ali je to učinio na svoj način – tako što se odmah požalio na povredu kolena, zbog čega je opet ispao iz trenažnog procesa. U Španiji je ovaj Bejlov potez viđen kao čisto teranje inata, ali je svakako izuzet iz ekipnog rada i trenutno samo trenira u teretani i individualno.\nPrvi čovek Reala, Florentino Peres, shvatio je da je đavo odneo šalu u ovom prepucavanju, pa je naknadno zakazao sastanak s Bejlovim agentom, Džonatanom Barnetom, kako bi pokušali da stišaju vatru, koja sve jače bukti u Madridu.\nDok se to ne bude desilo, Blankosi su uzvratili paljbu i povukli su nekoliko vrlo ozbiljnih poteza. Madridska Marka piše, da je Real ovaj rat preneo na viši nivo, pa je tako iz svih zvaničnih klupskih radnji povukao sve artikle sa Bejlovim potpisom. Kako se ističe, više ni na jednom čiviluku ne može da se pronađe izložen Bejlov dres i da posle “desetke“ Luke Modrića ide Marselova “dvanaestica“, dok je velška “jedanaestica“ otišla u kutije. Naravno, Realovi navijači i dalje mogu da kupe Bejlov dres putem interneta, jer je on i dalje zvanično fudbaler Kraljevskog kluba. Osim toga, Real je iskoristio mogućnost da povuče i Bejlov lik iz promotivne kampanje za novu opremu i sada se cela akcija vrti oko Karima Benzeme, Marsela, Serhija Ramosa i Marka Asensija. Ne i Gareta Bejla, koji je prethodnih godina bio neizostavan deo ove vrste promocije.\nNa kraju, Real je čak skinuo i Bejlov portret iz klupskog trening centra, što je možda najdirektniji pokazatelj koliko u Madridu jedva čekaju dan kada će Velšanin otići! A on bi mogao da dođe možda i brže nego što se očekivalo. Naime, Marka, a onda i ugledni ostrvski dnevnik Tajms pišu da će Ole Gunar Solskjer, odnosno Mančester junajted imati tu ulogu, da obe strane reši velike muke.\nČovek, koji je godinama bio Junajtedov san, sada bi mogao da postane java. Garet Bejl je navodno spreman da se preseli u Mančester, s tim što bi u ovom trenutku bio samo još jedna velika kocka sportskog sektora Junajteda. Bejl nije ni izbliza više tako atraktivno ime kao nekad, namerno ili ne, više vremena provodi na tribinama i na spisku povređenih igrača i odavno je postao “persona non grata“ u Madridu. U klubu je stekao status omraženog lika, baš kao i kod navijača, koji ne mogu da dočekaju da mu vide leđa. Da li bi transferom u Mančester junajted povratio bar deo one fudbalske klase, koja ga je krasila u najboljim danima, to tek ostaje da se vidi. Solskjer veruje da u Velšaninu još ima vatre za najozbiljniji fudbal, a to je svakako mogao da sazna kroz razgovor sa dugogodišnjim klupskim saigračem i prijateljem, Rajanom Gigsom.\nI pored svega što se dešava između Reala i Bejla, u Madridu nemaju nameru da se tek tako odreknu levokrilnog ofanzivca. Čak i pored toga, što ima dve godine ugovora sa neto platom od 17.000.000 evra po sezoni, što je preko 325.000 evra sedmično, kada se odbiju svi porezi! Kako se ističe, Junajted bi Bejla, zbog svega što se dešavalo u Madridu u poslednje dve-tri godine, ipak doveo na pozajmicu uz opciju kupovine, ali odgovornima u Realu se to ne sviđa. Oni su spremni za pregovore, ali samo o prodaji i to po sumi između 17.000.000 i 20.000.000 evra.\nRazlog, zašto se Junajted sada posvetio dovođenju Gereta Bejla, jeste Džejdon Sančo. Tačnije, to što su u klubu izgubili strpljenje za Dortmundovu tvrdoglavost, zbog cene od 120.000.000 evra fiksno. Ed Vudvord i njegovi saradnici veruju da momenat nije povoljan da bi se klub izlagao ovakvoj vrsti troška, pogotovo jer se nedavno kreditno zadužio na čak 155.000.000 evra, kako bi “ispeglao“ teške dane zbog pandemije virusa korona i manjka novca u kasi.\nBejl bi svakako bio povoljnija opcija, ali ne i neko na koga bi klub mogao da se osloni na duže staze. Osim toga, Bejl bi morao da pristane na delimično smanjenje plate, jer Junajted nema nameru da mu plaća ono što dobija u Realu sada. Ako već želi da ide, kako je i sam priznao, onda će verovatno i pristati na tako nešto.\nU suprotnom, čeka nas bar još godinu dana agonije i nova poglavlja u sukobu Real Madrida i Gareta Bejla…\nbrišeGareta BejlapostojanjaReal Madridtragoveu Madridu\nReal završava ”bombu” leta – Luka Jović i novac za Lautara…


Cena nafte još niža › Made-in-Germany.rs\nNakon izveštaja Međunarodne agencije za energetiku (IAE) o padu potražnje za naftom na svetskom tržištu, cena ovog energenta na berzi u Njujorku nastavlja da pada i u petak je dostigla najniži nivo za poslednjih pet i po godina.\nNa Njujorškoj berzi cena referentne američke nafte za isporuku u januaru pala je za 2,14 dolara i sada iznosi 57,81 dolar za barel, što je njen najniži nivo još od maja 2009. godine, prenosi agencija „Tanjug“.\n– Očigledno je da dalji pad cene nafte ima veze sa izveštajem Međunarodne agencije za energetiku. Na to dodajemo već tešku situaciju na globalnom tržištu nafte – izjavio je Fil Flin, predstavnik kompanije „Prajs fjučer grup“ (Price Future Group).\nU svom mesečnu izveštaju IAE je smanjila predviđanja rasta potražnje nafte za 2015. godinu sa 93,6 miliona barela na 93,3 miliona, uz objašnjenje da će privredni rast u svetu biti niži od očekivanog i da je ponuda nafte na svetskom tržištu prevelika. „Pad cena nafte je posledica povećanja proizvodnje, naročito u Sjedinjenim američkim državama (SAD), u vreme dok slabi tražnja usled usporavanja privrednog rasta u Aziji i Evropi“, kaže se u izveštaju.\nPad cena nafte oborio je i cenu benzina, dizela i drugih vrsta goriva, zbog čega su pali i troškovi vozača, špeditera i aviokompanija. Međutim, to je s druge strane uticalo i na pad vrednosti akcija naftnih kompanija.\nOd MiG na 15/12/2014 / Energetika, Industrija, Trgovina / Ostavite komentar


RTS :: Cela porodica svira klasiku – kakofonija talenta za predivne melodije\nMuzika Cela porodica svira klasiku – kakofonija talenta za predivne melodije\nsreda, 06. nov 2019, 11:30 -> 13:27\nCela porodica svira klasiku – kakofonija talenta za predivne melodije\nKada cela porodica svira poneki istrument, stvari ponekad mogu da budu haotične, našalio se pijanista Uki Ovaskainen, koji je sa ćerkom Anjom violinistkinjom i sinom Vukom čelistom gostovao u „Jutarnjem programu“.\nUki Ovaskainen kaže da je već sa devet godina odlučio da će sviranje klavira biti njegov životni poziv, a ćerka Anja objašnjava da iako je porodica uticala na to, ipak presudila njena želja da uzme violinu u ruke.\nSa druge strane, sin Vuk kaže da nije siguran da bi se bavio klasičnom muzikom da nije bilo roditeljskog uticaja. Iako je prvobitno hteo neki drugi instrument, na kraju se ispostavilo da mu najviše prija čelo.\nNa pitanje kako izgleda jedan dan u muzičkoj porodici i kakav je raspored vežbanja, Uki odgovara kratko: „Haotičan“, dok Vuk uz smeh dodaje da ga roditelji teraju da ide da vežba u akademiju, a ne kući.\nAnja sutra ima solistički nastup u Galeriji SANU, a na programu su Bah, Betoven, Dvoržak i Sarasate.\nNastupe takođe priprema i Vuk i to na Kolarcu 10. i 23. novembra, od kojih je drugi koncert RTS-a na kojem će biti solista, a na repertoaru će se naći Šostakovićev Drugi koncert.\n„Imam veliku sreću što sa decom mogu da podelim taj vid komunikacije i svoj život“, ističe Uki.\nŠto se popularne muzike tiče, i Anja i Vuk kažu da im za uši ne prija moderni pop pravac, ali da vole starije pop, rok i džez numere.


Izbori u Srbiji: Sigurna pobjeda Aleksandra Vučića\nJučer su u Srbiji održani izbori na kome su građani glasali na lokalnom, pokrajinskom i državnom nivou, a prema nezvaničnim rezultatima Srpska napredna stranka (SNS) Aleksandra Vučića odnijela je ubjedljivu pobjedu.\nPrema rezultatima koje su objavili posmatrači CESID-a i IPSOS-a, kao i pojedine stranke koje su učestvovale na izborima, izlaznost u Srbiji je bila 47,7 posto, a SNS je dobio 62,6 posto glasova. Pored njih u Skupštinu Srbije ulaze još dvije liste: Socijalistička partija Srbije – Jedinstvena Srbija Ivice Dačića i Dragana Markovića Palme sa 10,9 posto te Srpski patriotski savez (SPAS) Aleksandra Šapića sa 4,2 posto.\nU Skupštinu Srbije ulaze i predstavnici nacionalnih manjina u Srbiji. Savez vojvođanskih Mađara, Albanska demokratska alternativa i dvije bošnjačke liste: Stranka pravde i pomirenja Muamera Zukorlića i SDA Sandžaka Sulejmana Ugljanina.\nU konačnici raspored mandata, prema trenutnim projekcijama, SNS bi dobio čak 189 mandata, SPS-JS bi dobio 32, SPAS 12, Savez vojvođanskih Mađara 9, Albanska demokratska Alternativa 3, dok pet bošnjačkih mandata pripada Zukorliću (3) i Ugljaninu (2).\nRepublička izborna komisija je do sada obradila 62% rezultata i konačni rezultati znaće se u četvrtak, javlja B92.\nOpozicija i bojkot\nDio opozicije u Srbiji je bojkotovao izbore, a dio je izašao na izbore. Stranke u kojima se nalaze političari sa dugogodišnjim stažom u politici, poput Vuka Jeremića, Borisa Tadića, Boška Obradovića, Borka Stefanovića i Dragana Đilasa nisu izašle na izbore, a one koje predvode Vojislav Šešelj, Čedomir Jovanović, Saša Radulović su izašle na izbore i nisu prekoračili cenzus od 3 posto, koji je za ove izbore smanjen sa 5 posto. Poznati glumac Sergej Trifunović i Pokret slobodnih građana također su ostali ispod tri posto.\nDa li je bojkot u potpunosti uspio, ostaje otvoreno pitanje, budući da je prema do sada objavljenim podacima na birališta izašlo oko 47,7% birača, što nije mali broj, budući da je epidemija koronavirusa smanjila broj prisutnih građana na svim javnim mjestima, zatim Srbija svake godine ima sve veću depopulaciju zbog negativnog prirodnog priraštaja i odlaska mladih ljudi te nesređene biračke spiskove i da je kraj šestog mjeseca za veliki broj ljudi vrijeme godišnjih odmora. Međutim, i uprkos tome, izlaznost je slična izborima iz 2014. godine kada je glasalo 53% birača, prenijeli su srbijanski mediji, uz napomenu da rezultatima jučerašnjih izbora treba dodati i rezultate sa Kosova koji će biti poznati u toku sedmice te glasove onih koji su glasali u inostranstvu.\nSa druge strane, činjenica je da nakon ovih izbora Vučić nema opozicije i da takva situacija ne postoji niti u jednoj demokratskoj državi u Evropi. Ako se zna da su sa Vučićem u koaliciji u prethodnom mandatu u koaliciji bili Dačić i predstavnici nacionalnih manjina, onda se može reći da je na ovim izborima u Srbiji opozicija uspjela da izbori nekih 15 do 20 mandata od 250 koliko broji Skupština. Takav rezultat govori i o načinu vladavine Aleksandra Vučića, ali i o stanju u srbijanskoj opoziciji.\nMeđutim, ovakav razvoj situacije je bio jasan i prije nego su izbori održani, a o stvarnim dilemama u politici Srbije pisali smo nedavno na ovome linku.\nTags: #Srbija, #AleksandarVučić, #izbori


Predsjedništvo BiH ide u Sloveniju | Starmo\nNaslovnica Politika Predsjedništvo BiH ide u Sloveniju\nPredsjedništvo BiH ide u Sloveniju\nSarajevo/Ljubljana — Predsjedavajući i članovi Predsjedništva Bosne i Hercegovine Željko Komšić, Šefik Džaferović i Milorad Dodik boravit će 4. i 5. decembra u zvaničnoj posjeti Republici Sloveniji.\nCeremonija svečanog dočeka bit će upriličena sutra, 4. decembra, na Kongresnom trgu u Ljubljani, gdje će ih dočekati predsjednik Republike Slovenije Borut Pahor.\nProtokolom posjete predviđen je i susret s predsjednikom Državnog zbora Republike Slovenije Dejanom Židanom, najavljeno je iz Predsjedništva BiH. Članovi Predsjedništva BiH će posjetiti Međunarodni fond za razminiranje i pomoć žrtvama mina (ITF) i pogledati izložbu fotografija “Deset godina rada ITF-a u Bosni i Hercegovini na polju deminiranja”.\nU Sloveniji nikada više zaraženih ovog ljeta…


Inteligentan put koji upozorava učesnike u saobraćaju na potencijalnu opasnost - Auto Republika\nDok većina proizvođača automobila teži tome da unapredi vozila u cilju poboljšanja bezbednosti, evo jedne koja koristi istu tehnologiju, ali primenjenu na putevima. Novi LED put je sposoban da detektuje pešake i upozori učesnike u saobraćaju na potencijalni rizik.\nOva tehnologija je razvijena u Velikoj Britaniji, a predstavljena je ove nedelje na privatno događaju. Prvi prototip je debitovao u Londonu, a dizajnirali su ga tehnolozi iz kompanije Umbrellium za osiguravajuću kuću Direct Line.\nSistem koristi HD kamere i LED osvetljenje ugrađeno u put, što bi po kompaniji u budućnosti značajno smanjilo broj saobraćajnih nezgoda.\n„Kreirali smo put koji je sposoban da detektuje i javi prisustvo pešaka“, rekao je Usman Hak, arhitekta i jedan od osnivača Umbrelliuma. „Dve kamere, kadre da zabeleže stotine različitih varijabli prate ukrštanje od 22 metra i kada detektuju pešake ili ostale učesnike u saobraćaju, šalju informacije u kompjuterski sistem za manje od stotog dela sekunde.“\nOva tehnologija koristi kompjuterski program kojeg je razvio Umbrellium, sposoban da uči i predviđa kretanje pešaka. Putna površina je napravljena od otporne plastike, koja može da izdrži frekventan saobraćaj, kažu u kompaniji. Unutar plastike se nalazi više od 660 LED dioda, koje mogu biti programirane tako da menjaju boju ili kreiraju obrasce u zavisnosti od situacije. Kompanija nije saopštila cenu prototipa od 22 metra, ali je za izradu bilo potrebno više od devet meseci.\n„Naš prototip je vodootporan, može da izdrži težinu vozila i može da prepozna razliku između pešaka, automobila i biciklista. Spreman je da promeni budućnost načina na koji prelazimo put“, rekao je Hak.\ntags: HD kamera LED putevi signalizacija\nprevious Nvidia superkompjuter za autonomnu vožnju nivoa 5\nGenijalno: 3D štampač će na licu mesta izrađivati delove za oštećene Setre


Izvor: B92, Beta, Tanjug, 02.Sep.2009, 13:30\nBratislava, Cirih -- Slovačka i Švajcarska priveda u drugom kvartalu ove godine zabeležile su blagi oporavak uprkos dubokoj recesiji u kojoj se nalaze.\nSlovačka privreda je u drugom kvartalu malo ublažila pad bruto domaćeg proizvoda (BDP) iz prethodnog tromesečja ali i dalje je u dubokoj recesiji sa padom od 5,3 odsto, saopštio je ured za statistiku Slovačke.\nU prvom kvartalu ove godine u odnosu na isti period 2008. godine zabeležen je pad od 5,6 odsto.\nSlovačka privreda je orijentisana na izvoz a prilično jednostrano oslanja se na automobilsku industriju i globalna kriza koja je najviše pogodila tu granu smanjila je slovački izvoz za čitavu petinu u drugom kvartalu ove godine.\nZabeležen je i izraziti pad investicija, za 17 odsto, ali potrošnja je rasla - javna potrošnja za 5,9 odsto a potrošnja domaćinstava za 0,7 odsto.\nRecesiju u Slovačkoj prati i osetni porast nezaposlenosti. Dok je na kraju prvog kvartala stopa nezaposlenosti iznosila 10,5 odsto, u naredna tri meseca povećana je na 11,3 odsto, što je najviše od početka 2007. godine.\nAnalitičari očekuju da će do kraja godine stopa nezaposlenosti dostići najmanje 11,8 odsto. Ti sumorni ekonomski trendovi međutim nisu potpuno zaustavili rast plata.\nU drugom kvartalu ove godine plate su zabeležile rast od 2,8 odsto i sada prosečna slovačka plata iznosi, prema današnjem saopštenju slovačkih statističara, 732,5 evra.\nŠvajcarska: Recesija usporava\nDuboka recesija u kojoj se nalazi Švajcarska je neočekivano oslabila u drugom tromesečju zahvaljujući rastu privatne i javne potrošnje, objavljeno je u Cirihu.\nŠvajcarski Državni sekretarijat za ekonomske poslove (SECO) je saopštio da je bruto domaći proizvod (BDP) u tri meseca zaključno sa junom pao 0,3 odsto na kvartalnom nivou, obajvio je Rojters.\nAnalitičari su očekivali kvartalni pad BDP-a od jedan odsto, nakon smanjenja tog važnog pokazatelja u prvom tromesečju za 0,9 procenata.\nŠvjcarski BDP je u drugom kvartalu opao dva odsto, u poredjenju sa istim lanjskim periodom, što je takodje ispod očekivanog smanjenja od 2,7 procenata, saopštio je SECO.\nŠvajcarska je, inače, sredinom 2008. zapala u najdublju recesiju u poslednje tri decenije, jer je globalna ekonomska kriza veoma pogodila izvozni sektor te zemlje.\nAnalitičari na čije mišljenje se poziva Rojters smatraju da je Švajcarska u tekućoj krizi ipak prošla bolje od drugih evropskih zemalja zahvaljujući većoj unutrašnoj potrošačkoj tražnji.


autor: Igor Išpanović 16.05.2020 0\nAtletičarka Megan Jangren završila je kao 40. na takmičenju američke države Kalifornije u disciplini maraton koje se održalo početkom februara. Time je obezbedila učešće na turniru na nacionalnom nivou u okviru kvalifikacija za Olimpijske igre u Tokiju. Međutim, ovo ostvarenje postaje posebno značajno kada se ima u vidu da je ona prva otvoreno transrodna osoba kojoj je ovo pošlo za rukom u njenoj disciplini.\nMegan Jangren je godinama bila podvrgnuta hormonskim terapijama kako bi ispunila sve uslove koje propisuje Međunarodni olimpijski komitet (MOK), što joj je i omogućilo da se takmiči u okviru ženske kategorije. Naime, prema važećim smernicama iz 2015. godine, trans žene mogu da se nadmeću u kategoriji za žene bez prethodnog uklanjanja testisa ukoliko im je nivo testosterona bio ispod 10 nanomola po litru prethodnih 12 meseci. Međutim, pre donošenja odluke o odlaganju predstojećih Olimpijskih igara za narednu godinu usled virusne pandemije, u naučnim krugovima pri Međunarodnom olimpijskom komitetu se vodila diskusija o promeni postojećih pravila koja su se odnosila na učešće trans žena na međunarodnim takmičenjima. Ideja je bila da se trenutna granica smanji na 5 nanomola jer je usvojen okvir bio problematičan zato što nivo testosterona kod muškaraca varira između 7.7 i 29.4 nanomola po litru. Do konsenzusa, ipak, nije došlo. I dok je jedna strana zagovarala ugao da bi se ovim potezom trans ženama poništila urođena, biološka prednost prelaska kroz pubertetski period muškarca, drugi su bili stava da bi to imalo veoma malo efekta na smanjivanje mišićne snage, odnosno, da određene fizičke sposobnosti, koje su imale kao muškarci, ostaju bez obzira na promenu pola i terapije.\nNaučni dokazi postoje u oba pravca, samo je pitanje ko ih bira i na koji način koristi u svojim argumentima, rekla je profesorka Zorica Mršević, autorka nekoliko knjiga i studija o rodnoj ravnopravnosti.\n- Iako može da se konstatuje da su trans žene, zbog perioda koje su provele kao muškarci, u prednosti kada su u pitanju visina, muskulatura ili kapacitet pluća, premalo je konkretnih i savremenih primera da bi na njima moglo da se zasniva bilo kakvo relevantno naučno istraživanje. Tako će verovatno i ostati, s obzirom na to da trans žene često ne žele da izlaze u javnost i otvoreno se izjasne, rekla je Mršević i istakla da je, pritom, veoma teško doći do finansija za veće naučne projekte, jer ne postoji interesovanje značajnije društvene grupacije.\nMeđunarodne sportske organizacije imaju dugu tradiciju sprečavanja muškaraca da se prokrijumčare u ženske kategorije i onemogućavanja nadmetanja onima koji su koristili nedozvoljena sredstva. Olimpijska šampionka Kaster Semenja, rođena kao žena, bila je pod istragom Svetske atletske asocijacije 2009. godine zbog, navodno, visokog nivoa testosterona, iako nikada nije menjala pol. Njoj je bilo zabranjeno da se takmiči i morala je da bude podvrgnuta raznim testovima, sve dok joj nije omogućen povratak na sportsku scenu sredinom 2010. godine. Trans-aktivista Kris Mosijer, njen advokat, u izjavi za američku televizijsku stanicu „The Hill“ je tada rekao da je pravi problem bio to što se ona ne uklapa u društvene okvire onoga što se smatra ženom, što je posebno osetljiva tema kada su u pitanju žene koje nisu belkinje.\nMeđutim, prema rečima profesorke Zorice Mršović, poteškoće pri donošenju bilo kakvih odluka ili promena u smernicama se nalaze u pravnoj regulativi koja se zasniva na medicinskim činjenicama i zakonitostima od kojih nijedno sportsko institucionalno telo, pa ni Međunarodni olimpijski komitet ne može da odstupi.\n- Ako se izuzmu medicinski pokazatelji, onda bi mogla da se pokrene diskusija i oko validnosti ostalih mera, kao u slučaju testova za doping. Postoje argumenti aktivista za ljudska prava da mnogi sportisti dolaze iz siromašnih slojeva društva i da je njima sportska karijera eventualno jedini način da skrenu sa puta kriminala. Iako dopingovani sportisti nisu uvek pobednici, čak su nekada i među poslednjeplasiranima, to ne znači da takve nedozvoljene radnje ne treba sprečavati, objašnjava Mršović.\nU nameri da sport opravda zahtev za inkluzivnošću i nediskriminatornom odnosu prema osobama koje izlaze iz okvira dvorodnog sistema, koji prema savremenim teorijama nije ni urođen ni univerzalan, pojedine sportske asocijacije su usvojile liberalnija pravila po pitanju učešća trans žena u ženskim kategorijama. Prema pisanju američkog magazina „Wired“, više od 150 trans žena se takmiči u okviru Nacionalne univerzitetske atletske asocijacije u SAD-u. Vašingtonska međukoledžska sportska organizacija, na primer, dozvoljava sportistima da se takmiče u konkurenciji koju sami izaberu u skladu sa svojim ličnim osećajem rodne pripadnosti, bez obzira pod kojim polom se vode u studentskoj evidenciji. Međutim, na snazi su i procedure kako bi se sprečila zloupotreba otvorenijeg pristupa ka rodnoj ravnopravnosti. Takođe, u američkom koledžskom sportu se uveliko eksperimentiše sa stvaranjem takmičarskih grupa sastavljenih od svih rodnih kategorija.\nAtletičarka Zorana Grujić, koja studira u Vašingtonu, rekla je da zna nekolicinu sportistkinja koje su bile u situaciji da se nadmeću u istoj kategoriji sa osobom koja se izjašnjava kao trans žena, ali da ona još nije bila u toj prilici.\n- U grupi takmičara koji su jednaki prema svojim sposobnostima u odnosu na druge, stvaranje rodno neutralnih kategorija bi moglo da pomogne pri stvaranju boljeg i pravednijeg sistema u koji bi bili uključeni transrodni sportisti. S druge strane, prosta inkluzija trans žena u ženske kategorije samo bi dovela do neravnopravnog odnosa između cisrodnih i transrodnih takmičarki. Niko ne bi trebalo da bude isključen kada je u pitanju sport, samo mislim da postoje drugi načini na koji bismo svi mi koji se njime profesionalno bavimo mogli uspešno da ostvarimo svoje ambicije, smatra Grujić.\nPrema poslednjim navodima, Međunarodni olimpijski komitet će sačekati kraj Igara u Tokiju kako bi obelodanio nova pravila vezana za trans žene. Ričard Badžet, medicinski i naučni direktor pri MOK-u, izjavio je početkom marta da bilo kakve izmene u tako kratkom roku pre početka Olimpijskijskih igara ne bi bile fer ili etične. Ipak, uz neminovno odlaganje ovog međunarodnog takmičenja za narednu godinu, ostaje dovoljno prostora za potencijalno preispitivanje ili promenu postojećih pravila. U svakom slučaju, i dalje postoji šansa da se nekoliko transrodnih sportistkinja nađe u Japanu 2021. godine – brazilska odbojkašica Tifani Abru, BMX biciklistkinja Čelsi Vulf i dizačica tegova Laurel Hubart. Među njima se neće naći i Megan Jangren, koja je narednu trku na kvalifikacionom turniru u disciplini maraton završila na 230. mestu, što joj nije bilo dovoljno da obezbedi učešće na Olimpijskim igrama.


Zobenica primio poslanicu nemačkog Bundestaga\nM. K.\t 27. avgusta 2016. 17:20\nPotpredsednik Skupštine AP Vojvodine Damir Zobenica danas je primio poslanicu u nemačkom Bundestagu i članicu parlamentarne grupe za saradnju sa jugoistočnom Evropom, Iris Eberl.\nTom prilikom je rečeno da će Savezna republika Nemačka i dalje pružati snažnu podršku Srbiji na putu ka Evropskoj uniji, a podrška je najavljena i započetim reformama u Vojvodini, kao i projektima iz oblasti kulture koje je kandidovao Grad Novi Sad.\nZobenica je visoku gošću iz Nemačke obavestio da su nakon ubedljive pobede Srpske Napredne stranke (SNS) na poslednjim izborima, promenom vlasti u Vojvodini, stvoreni uslovi za prekopotrebne reforme, napredak i prosperitet severne srpske pokrajine.\nOn je u razgovoru sa Iris Eberl ocenio da u prethodna dva mandata pokrajinske vlasti, u Vojvodini nije urađeno ništa kapitalno, kao i da je korupcija bila na veoma visokom nivou.\nTurska spremna da “spusti loptu” sa Bundestagom oko…\nBundestag pozvao Kovača na “raport” u maju zbog Srbije?\n“Odlučni smo u nameri da prekinemo takvu lošu praksu. Cilj nam je da u narednom periodu, zajednički sa Vladom Republike Srbije, realizujemo četiri velika projekta u Vojvodini i na tome već uveliko radimo. U pitanju su: izgradnja novog Kliničkog centra u Novom Sadu, nove zgrade Javnog servisa Vojvodine (RTV), zatim, izgradnja autoputa od Novog Sada do Rume, kroz Frušku goru, kao jednog od najbitnijih koridora u zemlji, i izgradnja takozvane banatske magistrale, od Kovina do graničnog prelaza Đala“, rekao je Zobenica.\nGovoreci o radu Skupštine AP Vojvodine, Zobenica je rekao da u njoj postoji kulturan i civilizovan način diksusije, rasprave i razmene mišljenja. Uprkos ubedljivoj većini koju ima u pokrajinskoj Skupštini, SNS je pokazala visok nivo odgovornosti prema svojim koalicionim partnerima i podržala izbor Ištvana Pastora za predsednika Skupštine AP Vojvodine, čime je nastavljena tradicija da predstavnik najveće manjinske stranke bude i predsednik pokrajinske Skupštine.\nZobenica je istakao da je Skupština AP Vojvodine prepoznatljiva po svojoj otvorenosti prema nevladinom sektoru, različitim inicijativama i aktivnostima građana koje doprinose jačanju demokratskog društva i podsetio da je Skupština AP Vojvodine 2008. godine donela Rezoluciju kojom se skida kolektivna odgovornost sa nemačkog naroda za dešavanja tokom Drugog svetskog rata na području Vojvodine.\n“Mi smo otišli korak dalje. Naime, u narednom periodu očekuje nas realizacija onoga što je dogovoreno u razgovoru između premijera Srbije i Nemačke, Aleksandra Vučića i Angele Merkel, a to je izgradnja spomenika žrtvama Nemačke nacije koji su stradali u dešavanjima nakon završetka drugog svetskog rata na našim prostorima. Taj spomenik će biti izgrađen u Temerinu, kao znak uzajamne podrške i poštovanja između Srbije i Nemačke“, najavio je Zobenica.\nOn je takođe zatražio podršku Nemačke kandidaturi Grada Novog Sada za Evropsku prestonicu kulture 2021. godine, kao i za kandidaturu Novog Sada za Omladinsku prestonicu evrope 2018. godine.\nIris Eberl se zahvalila Zobenici na naporima koji se čine na planu jačanja uzajamne podrške i obećala podršku Nemačke kako pokrajinskoj tako i gradskoj vlasti, posebno u naporima i lobiranju za dobijanje titule evropske prestonice kulture i Omladinske prestonice Evrope.\nDanašnjem sastanku u Skupštini AP Vojvodine prisustvovali su i generalni sekretar Skupštine AP Vojvodine Nikola Banjac, predsednik skupštinskog Odbora za evropske integracije i međunarodnu saradnju Dmitar Stanišić, članica Gradskog veća Grada Novog Sada Mira Radenović, kao i direktor “Korad Adenauer Fondacije” – ogranak u Beogradu, Norbert Dikman.\nObraćajući se novinarima uoči početka sastanka Zobenica je izrazio zadovolstvo zbog cinjenice da je po prvi put u istoriji gost Skupštine AP Vojvodine jedan poslanik Nemačkog Bundestaga i zbog toga što ima priliku da iz prve ruke čuje dobre primere političke prakse u parlamentu Nemačke.


Dodik o tome kako je tema ikone „podignuta na opšti nivo“ – Zvornik Danas\nNaslovna/naslovna/Dodik o tome kako je tema ikone „podignuta na opšti nivo“\n„Poručio bih im da dostave dokaze da je to bilo vlasništvo institucija Ukrajine i mi ćemo to vratiti uz izvinjenje da nismo znali da je to tako. Ali, oni to još nisu dostavili i nemaju nikakvih podataka o tome“, rekao je Dodik, prenijela je RTRS.\n„Čovjek iz Banjaluke mi je rekao da ima ikonu koju bi želio da pokloni, da je živio prije 25, 30 godina u Rusiji i da je to dio njegove porodične imovine i smatrao sam da to može da bude lijep gest“, rekao je Dodik.\nDodik je naveo da su prilikom posjete Lavrova, 14. decembra prošle godine, impresije bile da političkom Sarajevu nije odgovarao ni Dodik kao domaćin, ni Lavrov kao gost, kao i da je to pokazano ignorisanjem sastanka.\n„Mi smo provjeravali i na dan kada sam imao sastanak sa Lavrovim, Ukrajina ništa od toga nije potraživala, a nije ni mogla, jer je ta ikona privatna stvar, dio porodičnog nasleđa, nije pripadala nijednoj instituciji i nigde nije zavedena po broju ili po nekom aktu“, jasan je Dodik.\nBiH okreće novi list u slučaju "Trgovska gora": Dokazi vode do tužbe protiv Hrvatske


Borelj: Teško je ostvariti san o Evropi od Lisabona do Vladiv\nTanjug 5. februara 2021. 12:28\nMOSKVA, 5. februara ( Tanjug) – Šef diplomatije EU Žosep Borelj tokom razgovora sa šefom diplomatije Rusije Sergejem Lavrovim još jednom je ponovio molbu EU za puštanje na slobodu Alekseja Navaljnog i zatražio pokretanje nezavisne istrage o njegovom trovanju.\n”EU smatra da su pitanja vezana za vladavinu prava, ljudska prava i političke slobode ključna za našu zajedničku budućnost”, kaže Borelj.\nŽBorelj je iz Moskve, gde se nalazi u dvodnevnoj poseti, poručio da su odnosi EU i Rusije poslednjih godina bili obeleženi ”fundamentalnim razlikama i nedostatkom poverenja”.\n”Vidimo jedni druge pre kao rivale nego kao partnere”, ocenio je Borelj.\nOn nagašava da je EU prvi trgovinski partner Rusije i najveći izvor direktnih stranih investicija u Ruskoj Federaciji.\n”Rusija je naš najveći sused i deo je Evrope. Zato su naši odnosi sa Rusijom od ključe važnosti”, kaže Borelj.\nOn dodaje da u svetlu mnogo ”međunarodnih i unutrašnjih dešavanja” u ovom trenutku teško ostvariti san o ”Evropi od Lisabona do Vladivostaka”, ali da ima mnogo oblasti gde dve strane ”mogu i moraju da sarađuju”.\n”Stabilnost u Evropi mora biti bazirana na saradnji, poštovanju teritorijalnog integriteta i suverenosti nacija, poštovanju ljudskih i osnovnih prava. Na osnovu toga moramo da nađemo prostor za razumevanje i izgradnju poveranja”, zaključio je Borelj.


„Dešavanja iz detinjstva profilisali su cara Dušana i odredili njegov budući karakter. Surovost života je osetio kao jako mlad, budući da je Dušanovog oca, Stefana Dečanskog, oslepio njegov deda, kralj Milutin, a kasnije je i cela porodica proterana u Carigrad, pa je Dušan odrastao kao i ostale migracione porodice, pod sjajem velegradskih svetala koja su mu bila uzor i opsesija. Te, ali i mnoge druge činjenice zainteresovale su me na dublje traganje za informacijama koje su mi bile značajne za hipotezu o njegovoj ličnosti. Car Dušan je definitivno jedan bljesak vanrednog pojedinca, koji je narodu i dinastiji dao priliku za neki budući kontinuitet koji nije iskorišćen do kraja. U svemu tome, zdušno mu je pomogla i carica Jelena, jedna od najobrazovanijih žena tog vremena, sa kojom je činio najskladniji par u lozi Nemanjića“, istakao je Aleksandar Misojčić.